
DISPUTATIO  MEDICA 


INAUGURATIS 


DE 


PATRIAE  DESIDERIO. 


§  i.  Homines  sic  constituit  summus  re¬ 
rum  opifex,  ut  casteris  animalibus  non  magis 
ingenii  viribus  praestarent,  quas  in  veri  in¬ 
dagatione  versentur,  et  in  quoque  rerum  ob¬ 
latarum  genere  judicent,  quid  expetendum 
sit,  quid  declinandum  ;  quam  anteirent  deli- 

cata  fabricae  natura,  qua  in  morbos  cum  cor¬ 
poris  tum  animi  pateant. 

ii.  Ex  naturae  infirmitate  quot  morbis  op¬ 
portuna  sunt  mortalium  corpora  !  Teneros 
infantes  morbi  nondum  bene  intellecti,  et  ad 
quos  sanandos  parum  valet  medicina,  ex  im¬ 
proviso  adoriuntur,  et,  parentum  precibus 
vanis,  cruciant  et  occidunt.  Teneris  porro 

i 

aetate  insidiantur  pestilentes  morbi ;  qui, 
etiamsi  vitee  parcant,  corpora  tamen  infirmant, 
neque  raro  aut  memoribus  notis  deformant, 
aut  eorum  incrementum  remorantur.  Vel 
adulta  et  virili  aetate,  quam  saepe  aut  acuti 
morbi  nobiliores  partes  impetunt,  et  vitam 
brevi  exstinguunt ;  aut  obrepunt  morbi  longi, 
at  vix  sanabiles,  qui  vires  paulatim  depascun¬ 
tur,  et  lenta  aegros  tabe  consumunt.  Ver¬ 
gentes  aetate  et  senescentes  multa  sane  mala 
exercent  et  infelicitant.  Dolent  enim  saepe 
ab  oculis,  dolent  a  dentibus,  dolent  a  lumbis, 
dolent  a  vesica,  artubus  et  articulis. 

m.  Neque  enimvero  corporis  tantum  mor¬ 
bis  homines  obnoxii  sunt,  sed  etiam  innumeris 
animi  aegritudinibus.  Praemoriuntur  parentes, 
conjuges  aut  liberi :  atque  ex  eorum  deside¬ 
rio  animos  superstitum  contristant  moeror  et 
maestitia.  Spem  agricolarum  mentitur  seges : 
et  invadit  praediorum  dominos  metus,  ne  iis 
fru&us  deficiant ;  vulgus  incessit  timor,  ne 
penuria  terrae  frugum  ingravescat  annona,  et 
inopes  fame  pereant.  Amatores  amicas  som¬ 
niant  ;  amatores  amicae.  In  somniis  avaros 
tremefaciunt  nocturni  fures  ;  viatores  terri¬ 
tant  latrones.  Formidant  cladem  et  dedecus 
milites ;  procellas,  caeca  vada,  et  naufragia 
mercatores.  Feregrinantes  domum  deside¬ 
rant  ;  neque  raro,  praesertim  ubi  res  impro¬ 
spere  eveniunt,  perpetua  domuitionis  cupidi¬ 
tate  macerantur. 

iv.  De  hoc  inconsolabili  patriae  desiderio, 
paucis  dicere  mihi  in  animo  est.  Ne  autem 
ordo  deficiat,  utile  erit,  primum,  nominato  et 
definito  morbo,  narrare, .  quae  mala  afferat ; 

dein  exponere,  qua  ex  causa  gentes  quaedam, 
prae  caeteris,  eo  afficiantur  ;  tum  praesagire, 
qualis  futurus  sit  eventus  \  postremo  expedire, 
qua  ratione  sanetur. 


\ 


PARS 

PARS  PRIMA. 


De  Nomine  et  Definitione. 

v.  Patris  desiderio,  de  quo  scribimus, 
alia  alii  medici  nomina  dixerunt.  Nonnulli, 
velut  Harderus^,  Sauvagesius  f  et  Cul- 
lenus  J,  aliique  hodiernorum  haud  pauci, 

nostalgiam  nuncuparunt.  Philopatridoma - 
niam  etiam  Harderus  |j  appellavit ;  nosto- 


*  Vid.  Joan.  Jac.  Harder.  Dissert.  de  Nostalgia , 
Thes.  ii.  Basil.  22.  Jun.  Ann.  1678. 

f  Vid.  Sauvages.  Nosolog.  Method.  Class  viii. 
Ord.  ii.  Gen.  xi. 

$  V id.  Cullen.  Synops.  Nosolog .  Method .  Gen.  cvi. 
||  Vid.  Harder.  Dissert.  de  Nostalgia ,  Thes.  11. 

MANIAM  ZuiNGERUS.  Nonnulli  NOSTRASSIAM 
nominarunt.  Helvetii  heimwehe  dicunt ; 
Galli  malae  ie  eu  p ais. 

vi.  Nostalgia  a  Culleno  definitur,  “  In  ah - 
u  sentibus  a  patria ,  vehemens  eandem  revisendi 
u  desiderium  His  verbis  definitam,  dis¬ 
ponit  in  simplicem  et  complicatam  ;  quarum 
illa  sine  alio  morbo  est,  hanc  alii  morbi  comi¬ 
tantur.  His  addit  simulatam  Salvagesius  ; 
eam  nempe,  qua  milites,  quos  militiae  taeduit, 
ducibus  imponere  student,  ut,  missione  impe¬ 
trata,  permittatur  iis,  ut  domum  redeant  f . 


PARS 


*  Vid.  Cullen.  Synops .  Nosolog •  Method .  gen.  cvL 
f  Vid.  S  AU  VAGES.  Nosolog .  Method . 

PARS  SECUNDA. 


De  malis ,  quce  patrice  desiderio  oriantur « 

vii.  Huic  morbo  opportuni,  prae  caeteris 
ejusdem  gentis,  ii  sunt,  quos  tenera  aetate  pa¬ 
rentes  inepta  lenitate  nimis  indulgenter  alue¬ 
runt  et  educarunt.  Sic  prava  parentum  fa¬ 
cilitate  in  nimiis  deliciis  habiti,  ubi  ex  sinu 
quasi  indulgentium  solum  vertunt,  et  apud 
exteros  peregrinantur,  apti  sunt,  qui  levis- 
simis  causis  tristes  fiant,  et  animis  demittan¬ 
tur.  In  morbos  incidunt ;  neque  adsunt  ma¬ 
tres  aut  sorores,  quae  assideant,  et  blandis 
vocibus  et  assiduis  curis  spe  animos  erigant, 
simulque  necessaria  ministrent.  Aut  res  im¬ 
prospere  adveniunt ;  neque  inter  alienos  sunt, 

qui,  amore  moti,  opibus  eos  adjuvent.  Vale- 

« 

tudine  aut  rebus  sic  adversis,  patriam  remi¬ 
niscuntur  et  parentes ;  iisque  in  mentem  ve- 

i 

niunt  infantiles  puerilesque  anni,  quibus  do- 
mi,  cum  fratribus  et  sororibus,  parva  parvis 
animis  oble&amenta  placebant. 

/ 

viii.  Dum  peregrinantes  sic  dies  nocdesque 
piclura  pascuntur  inani ;  et  praesentium,  quip¬ 
pe  exterarum,  voluptatum  pertaesi,  praeteritas 
animis  renovant :  taciturni  fiunt ;  familiares, 
quorum  sermone  utebantur,  fugiunt ;  et,  oc¬ 
cidente  sole,  clam  pedibus  conferunt  se  in  avia 
et  abdita  locorum,  ubi,  visi  nullis,  patria, 
paterno  tedlo,  diurnis  olim  foris  deledamen- 
tis,  vespertinis  foco  sermunculis,  et  fidis 
pueriliter  fabellis,  animos  occupent.  De  hu- 

r*.  ;f 

jusmodi  miseris,  quod  de  seipsoolim  ille  Plau¬ 
ti  Alcesimarchus  #,  dici  potest,  ubi  sint, 
ibi  non  esse ;  ubi  non  sint,  ibi  esse  animum. 


*  Vid.  Plaut.  Cistell,  Ad.  ii.  Scaen.  i. 

ix.  Peregrinans  autem,  patriae  desiderio  ic¬ 
tus,  non  solum  pauciloquus  fit,  et  solitarius, 
sed  etiam  lugubris  et  meditabundus.  Tan- 
quam  timens,  ne  ruat  coelum,  oculis  humum 
petit ;  et  etiam  tum,  cum,  cavillantibus  jocan- 
tibusve  familiaribus,  exporrigit  frontem,  et 
risu  vultum  serenat,  altum  corde  premit  do¬ 
lorem.  Velut  alter  Jaquesius  *,  propria  sibi 
melancholia  contristatur ;  et,  sicut  Cassius 
olim, 

(C  Seldom  he  smiles  ;  and  smiles  in  such  a  sort9 
As  if  he  mack'd  himself ,  and  scorn'd  his  spirit 
iS  l!hat  could  he  mov’d  to  smile  at  a?iy  thingA 

SHAKESPEAREo 

x.  Interea,  dum  animus  se  domum  recipit 
sine  corpore,  patriae  desiderio  demissi,  suis, 
qualiacunque  sint,  muneribus  impares  eva¬ 
dunt.  Diutius  neque  cum  fortibus  fortitu- 

E 

-  ■  ■  -  -  -  -I,  -  V  ,  —  . . .  . . .  ,  , - -  i. 


*  Vid.^SHAKESPEAR.  As you  like  it ,  A£t.  iv.  Scen.  x. 

eline  contendunt,  neque  cum  strenuis  labore ; 
neque  student  divitiis  divites  anteire,  aut  fa¬ 
cundos  facundia,  aut  condiscipulos  literis  et 
scientia  :  sed,  animos  remissi,  id  tantum 
agunt,  ut,  praesentibus  negledtis,  absentem 
patriam  grata  memoria  prosequantur  et  desi¬ 
derent. 

i  * 

u  Non  dubia  est  Ithaci  prudentia  :  sed  tamen  optat 
t(  Fumum  de  patriis  posse  videre  focis . 
u  Nescio  quei  natale  solum  dulcedine  captos 
“  Ducit ,  et  hnmemores  non  sinit  esse  suiF 

Gvim 

xi.  Serius  ocius,  nisi  hujusmodi  miseris  per¬ 
mittatur,  ut  domum  redeant,  corpora  animo- 
rum  mala  participant,  eorumque  vires  lan¬ 
guescunt.  Noctu  in  mentes  veniunt  carae 
absentium  imagines,  et  somnos  pellunt:  at¬ 
que  vigiles  curae,  dum  animos  perpetuo  soli- 
citant,  irrequieta  attenuant  corpora. 

‘  Otia  corpus  alunt  ;  animus  quoque  pascitur  illis . 
i{  Inwnodzcus  contra  carpit  utrumque  labor N 


OviD. 

xii.  Interdiu  stomachus  neque  cibos  appe¬ 
tit,  neque  potest  assumptos  concoquere.  In¬ 
felices  interea  marcescentes  amice  interro¬ 
gantibus,  quid  sit  rei  quamobrem  se  tam  male 
habeant,  aut  nihil  referunt ;  aut  aliud  promp¬ 
tum  in  lingua  habent,  aliud  clausum  in  pec¬ 
tore.  Ut  amantes  amorem  tacent,  sic  nostri 
infelices  patriae  desiderium.  Utrique  enim  su¬ 
spiriis,  quam  verbis,  significantius  loquuntur. 

i 

xiii.  Miseris  demum,  quos  infelicitat  pa¬ 
triae  desiderium,  obrepunt  morbi.  Macescunt ; 
vespere  febricitant ;  sicut  pulmonibus  taben¬ 
tes,  paulatim  minuuntur ;  nonnunquam,  ut 
plus  semel  in  valetudinario  Agathopolis  ob¬ 
servatum  est,  una  alterave  corporis  macula  li¬ 
vescunt  * ;  et,  ad  postremum,  nisi  domum 
redeundi  iis  detur  occasio,  moriuntur. 


*  Vid.  Sauvages.  Nosolog.  Method .  Class.  8. 

&  t 

Ord.  2,  Gen.  ii.,  2. 

xiv.  Febris  autem,  quam  comitem  habet 
patriae  desiderium,  non  in  omnibus  ejusdem¬ 
modi  est.  Nonnunquam  natura  continens  est ; 
interdum  tertiana ;  aliquando  tritaophya  ;  mo¬ 
do  aliqua  alia 


PARS 


*  Vid.  Sauvages.  Nosolog.  Method.  Class  8. 

Ord.  2.  Gen.  ii.,  2. 

PARS  TERTIA, 


i ^uae  gentes,  prce  cceteris,  patriae  desiderio  affi¬ 
ciantur,  et  quibus  ex  causis . 

xv.  Dictis  malis,  quae  patriae  desiderium 
afferat,  nunc  res  postulat,  ut  exponere  aggre¬ 
diamur,  cujates,  prae  caetqris,  huic  morbo  op¬ 
portuni  sint ;  et,  quibus  ex  causis.  Etiamsi 
hanc  rei  nostrae  partem  satis  fuse,  pro  magni¬ 
tudine,  traflare  non  possimus,  juvabit  tamen 
pauca  dixisse  ;  eoque  magis,  quod,  quantum 
scimus,  in  scriptis  de  ea  au&ores,  magna  ex 
parte,  siluerunt. 

,  1 

xvi.  Non  in  omnibus  aeque  regionibus,  ne¬ 
que  in  omnibus  aeque  ejusdem  partibus,  ho- 

mines  patriae  amore  insigniuntur»  Ubi  igitur 
orbis  terrarum  mortales  patrium  solum  maxi¬ 
mo  amore  persequuntur  ?  In  editis  et  mon¬ 
tosis  regionibus :  quae  naturae  rerum  varietate, 
sublimitate,  et  magnitudine  insignes  sunt ;  at¬ 
que  tenentur  aboriginibus,  quibus  sunt  in¬ 
corrupta  morum  unitas  et  simplicitas,  prisca 
fides,  indomita  fortitudo,  et  indocta  pati  ser¬ 
vitutem  pedor  a. 

xvn.  Helvetii,  omni  aevo,  patriae  amore- 
insignes  fuerunt :  non  quia  haec  segetum  fer¬ 
tilis  est,  et  arboribus  fcecunda ;  sed  quia  pau¬ 
cis  cedit  montium  et  rupium  excelsitate, 
nullis  lacuum  numero  et  perluciditate,  pis¬ 
cium  abundantia  et  sapore,  concavis  spelun¬ 
carum  altitudinibus,  rustica  indigenarum  fe¬ 
licitate,  imo  torrentium  fragore,  et  nimborum 
fremitu. 

✓ 

xviii.  His  porro  alpinis  monticolis  sunt 
fortia  majorum  fada,  quibus  nihil  patrio  solo 
mortales  ardius  annedit.  Quis  Helvetio¬ 
rum  est,  quin  Tellii  fortitudinem,  et  prae- 


DE  PATRIiE  DESIDERIO. 


15 


clara  facinora,  quibus  se  saosque,  patriosque 
penates,  in  libertatem  vindicavit,  in  memoria 
teneat,  et  admiretur  ? 

xix.  Quinetiam  patria  carmina,  quibus  ni¬ 
hil  potentius  ducit  mortalium  animos,  Hel¬ 
vetios,  pariter  atque  alios  montosos,  mirum 
in  modum  deledlant ;  et  peregrinantes,  qui  ea 
vocibus  aut  tibiis  canunt,  tanta  fere  perfun¬ 
dunt  voluptate,  ut  patriam  memoria  re  spi¬ 
ciant,  miroque  amore  desiderent.  Hoc  cog¬ 
nito,  exteri  tyranni,  ut  Gallicus  olim,  qui 
Helvetios  conducunt,  ut  fidos  circa  se  ha¬ 
beant  custodes,  interdicunt  gravissima  poena, 
ne,  patria  carmina  voce  aut  tibia  canendo, 
quis  patriam  iis  in  memoriam  reducat,  eam- 
que  revisendi  excitet  desiderium. 

xx.  Quam  eleganter  mirum  amorem,  quo 
patriam  prosequuntur  Helvetii,  descripsit 
divinus  poeta ! 

61  Tus  every  good  his  native  wilds  impart , 

11  Imprints  the  patriot  passion  on  his  heart ; 

il  And  evn  those  ilis ,  that  round  his  mansion  rise * 
iC  Enhance  the  hliss  his  scanty  fund  fupplies . 
u  Dear  is  that  Jhed ,  to  which  his  soul  conforms3 
ii  And  dear  that  hili ,  which  lifts  him  tothe  Jlorms  ; 
a  And ,  as  a  child3  when  scarmg  sounds  mole  st , 
u  Chngs  close  and  closer  to  the  mother's  hreast , 
a  So  the  loud  torrent ,  and  the  whirlwind' s  roar , 

61  But  bind  him  to  his  native  mountains  more” 

Goldsmith. 

xxi.  Monticolae  etiam  caledonii  patrias 
miro  amore  tenentur ;  et,  ubicunque  sunt, 
patriae  sedis,  morum,  cultus,  cantiuncularum, 
et  rerum  &  majoribus  pace  et  bello  gestarum, 
vivunt  memores.  Ubi  igitur  amore  bellicae 
laudis,  rebusve  domi  angustis,  in  longinquas 
terras  profedi  sunt,  non  facile  cum  exteris 
coalescunt ;  sed  patrios  mores,  cultum,  pa¬ 
laestras,  penates,  et  carmina  memoria  fida  re¬ 
tinent  et  servant. 

xxii.  Hujusmodi  homines  putant,  nullis  ho¬ 
minum  aliis  patriam  dignam  esse,  quam  tam 
grata  memoria  prosequantur.  Nulli  peregre 

montes,  aeque  ac  Caledonii,  erica  mellifera 
luxuriant ;  nullorum  apes  tam  mellincae  sunt, 
tamque  jucunde  susurrant.  Nusquam  ter¬ 
rarum  tibiae  tam  dulce,  quam  utriculares, 
sonant ;  et  virgines  tibiarum  vocibus  terram 
celerioribus  pulsant  pedibus.  Neque  enim- 
vero  alibi  mortales  sunt,  qui  limpidioribus 
fontibus  gaudent,  salubrioribusve  auris  et 
aquis  ;  aut  qui  majore  valetudinis  prosperi¬ 
tate,  vitave  longiore  utuntur. 

xxiji.'  Quam  apte  Caledoniam  patriae 
caritatem  canit  desiderandus  poeta  ! 

u  }  J  .  ii  4  " 

<c  Their  groves  o’  sweet  myrtle  let  foreign  lands  reckon , 

4<  Where  bright-beaming  tummers  exalt  the  per f ume y 
c<  Far  dearer  to  me  yon  Ione  glen  oy  green  breckan , 

“  IVV  the  burn  stcaling  under  the  lang  yellow  broom  : 

(l  Far  dearer  to  me  are  yon  humble  broom  bowers , 

“  Where  the  blue-bell  and go<w an  lurk  lonv/y  unseen  : 
ic  For  therey  lightiy  tripping  amang  the  nuild jlocwers7 

i 

<6  A  Ustenlng  the  linnet>  aft  nvanders  my  Jean-. 

c 

ti  Tho 9  rich  is  the  lree%e  in  their  gay  sunny  vallies , 
u  And  cauld ,  Caledonia*  s  blast  on  the  nuave  ; 

6i  Their  siveet-scented  woodlands  thai  skirt  the  proud  palace7 
i(  What  are  they  ?  The  haunt  6*  the  tyrant  and  slave  ! 
u  The  slave* s  spicy  forests ,  and  gold-bulbling  fountains , 
ci  The  brave  Caledonian  views  wi*  disdain  ; 

H  He  wanders  as  freet  as  the  winds  of  his  mountains9 
4 6  Save  Love*s  vuil/ing  fetters ,  the  chains  6*  his  Jean ,55 

Burns» 

xxiv.  Cambrienses  quoque,  purum  ho- 

/  '  ,  .  ^  '  v  -  5s 

minum  genus,  nequedum  peregrinis  moribus 
corruptum,  ubicunque  terrarum  orbis  vitam 
agunt,  fida  memoria  patriam  retinent,  et  sae¬ 
pe  ineluctabili  domuitionis  desiderio  afficiun¬ 
tur.  Iis,  similiter  ac  Caledonxis  et  Hel¬ 
vetiis,  sunt  mirae  montium  altitudines,  et 
gratae  viriditates  ;  gelidi  fontes  \  montani 
torrentes ;  lymphae  perlucidae,  et  loquaces ; 
praeclara  majorum  facinora ;  suae  tibiae,  sua 
carmina,  sui  mores.  Haud  igitur  mirum  est, 
patriae  tanto  amore  teneri,  et,  ubi  peregrin- 
entur,  tot  eam  suspiriis  desiderare,  neque  ni¬ 
si  morte  oblivisci. 

xxv.  Cambriensis  tanto  amore  patriam 
diligit,  ut,  duobus  tantum  verbis  mutatis,  cum 
poeta  dicat : 

c<  Cambria ,  with  ali  thy  faults ,  I  Ion) e  thee  stili 
ifc/y  country  !  and ,  while  yet  a  nook  is  left 
<i  IVhere  Cambrian  minds  and  manners  may  be  found9 
s<  Shall  be  constrairi*  d  to  love  thee .  Though  thy  clime 
et  Be  jichle ,  and  thy  year ,  most  part ,  deformi d 
€<  IVith  dripping  rains ,  or  ewither,d  by  a  frost , 

/  would  not  yet  exchange  thy  sullen  shies, 

“  And fields  without  a fonver,  for  <warmer  France 
ft  With  ali  her  vines  ;  nor  for  Ausonia ’s  graves 
€l  Of  S°^en  f ruit  age ,  and  her  myrtle  bowersF 

CowpeR. 

xxvi.  Quam  tenace  et  fida  memoria  Cam- 
brienses  patrium  solum  prosequantur,  osten¬ 
dit  miles,  quem  memoravit  Hamiltonius. 
Eduardus  quidam,  natu  Cambriensis,  ju¬ 
venis  '  formosus,  membrorum  compagine  ad 
militiam  aptus,  paucos  ante  menses  inter  suae 
legionis  milites  conscriptus,  coepit  vultu  tris¬ 
tis  fieri,  et  genis  pallere. 

xxvii.  Id  valetudinarium  admissus,  con- 

J  |  ••  ,  I'  )  j  •-  . 

querebatur  de  universi  corporis  debilitate,  sed 
nullius  partis  dolore,  de  tinnitu  aurium,  et 
vertigine.  Arteriarum  interea  motus  tardius¬ 
culi  erant,  parvi,  et  compressu  faciles.  Sto¬ 
machus  parum  appetebat  cibos.  Lingua  vero 
hurnida  erat ;  sitis  fere  nulla ;  alvus  naturalis. 
At  rarus  tamen  advenit  somnus ;  et,  ubi  ad¬ 
venerat,  terrificis  somniis  fugabatur. 

✓  *  <  .  t  f  ?  I  il  U  2 

^  I  *  *  ■' v ■  A' '  '  t  *  t 

xxviii,  Medicus  animi  incertus,  quid  fa¬ 
ceret,  et  dubius  annon  incipiens  esset  typhus , 
alia  atque  alia,  quae  hac  febre  implicitis  dari 
solent,  expertus  est.  Deinde,  post  aliquot 
hebdomadas,  mutata  curatione,  roborantia  et 
vinum  praescripsit.  Omnia  autem  pariter  me¬ 
dicamenta  spem  fefellerunt.  Nam  miles, 
quamvis  interim  tussi  nunquam  afflictus  es¬ 
set,  extabuerat  tamen,  et  indubia  hectica  af¬ 
fici  inceperat.  Tres  post  menses,  quam  in 
valetudinarium  acceptus  erat,  oculis  cavis, 
genis  prominentibus,  unguibus  uncis,  sudo¬ 
ribus  nofturnis,  membris  adeo  imbecillis,  ut 
non,  nisi  alienis  viribus,  posset  ex  lecto  exsur- 

gere,  in  eumve  se  recipere,  synte&icum  refe¬ 
rebat. 

xxix.  Medicus  tum  primum  a  muliere  as¬ 
sidente  certior  fadlus,  militem,  illo  absente, 
multum  de  patria  loqui  solitum,  induxit  in 
animum,  domuitionis  desiderium  primam  ma¬ 
ciei  labem  fuisse  ;  et  pollicitus  est,  ei,  simul 
ut  reviruissent  vires,  et  ad  iter  capessendum 
sufficerent,  commeatum  impetraturum  ut  pa¬ 
triam  denuo  et  suos  reviseret. 

xxx.  Animo  militis  spe  domum  redeundi 
excitato,  ante  unam  hebdomadam  elapsam, 
omnia  in  melius  sese  vertere  inceperunt.  Re¬ 
divit  appetentia  ciborum.  Vires  in  dies  re¬ 
valuerunt.  Commilitonum  duo  quotidie,  cir¬ 
ca  meridiem,  in  apertum  extulerunt,  ut  ex 
sede,  quam  in  contiguo  littore  ei  exstruxerant, 
mare  prospiceret,  et  salubribus  illinc  auris 
vesceretur. 

xxxi.  Spe  commeatum  accipiendi  sic  nq- 

<  •' « 

trita,  tempore  haud  longo  usque  eo  jam  con- 

valuerat,  ut  posset  propriis  ambulare  pedi¬ 
bus  ;  et,  duas  intra  hebdomadas,  ex  quo  tem¬ 
pore  medicus  suam  gratiam  pollicitus  erat, 
vires  adeo  recollegerat,  ut,  valetudinario  re¬ 
lido,  se  in  casas  militares  receperit.  Medicus 
autem  promissi  memor,  et  ad  fidem  liberan¬ 
dam  intentus,  per  suam  gratiam  apud  legionis 
primores  id  egit,  ut,  his  intercessoribus,  a 
praefedo  promissum  militi  commeatura  impe¬ 
traverit 

xxxii.  Eorum  Iisraelitarum,  qui  ab 
.ZEgyptiis  in  servitutem  redadi  erant,  mino¬ 
res,  ubi,  post  centum  et  nonaginta  odo  fere 

i  ■  - 

annos,  Mose  in  terram  majorum  et  liberta¬ 
tem  reducente,  fame  in  solitudine  urgeban¬ 
tur,  inter  se  murmurabant  contra  ducem,  qui 
prudentia  plus  humana  eos  a  servitute  in  li¬ 
bertatem  vindicaverat.  Quoties  esuriebant, 
carnes,  pisces,  porra,  cepae,  allium,  et  alia 


*  Vid.  Duncan.  Med .  Comment .  Decad.  ii.  vol,  i. 
Art.  x. 

opsonia,  quibus  JEgyptus  abundabat,  iis  in 
mentem  veniebant;  et,  flentes,  servituti  et 
abundantiae  libertatem  et  inediam  posthabe¬ 
bant. 

xxxiii.  “  Convenarum  quoque  turba ,  quce  in 
“  medio  ejus  erat,  graviter  concupiverunt : 
“  quare  rursus  fleverunt  etiam  filii  Iisraelis , 
<(  dicentes  :  O  si  quis  daret  nobis  comedendam 
u  carnem  !  Recordamur  piscium ,  quos  edeba ■* 
Ci  mus  in  JEgypto  gratis ,  cucumerum ,  et  pe - 
“  ponujfiy  et  porrorum ,  et  ceparum ,  et  alii ~ 
“  orum 


xxxiv.  Memoria,  qua  JEgyptum  prose¬ 
quebantur  Ii srae litarum  filii,  quippe  cum 
rabie  edendi  revocaretur  magis,  quam  deside¬ 
rio  mentem  denuo  explendi  rebus,  quas  reli¬ 
querant,  non  comparanda  est  cum  ea,  qua 
patriam  colunt  Helvetii,  C aledonii,  et  Cam- 

BRIENSES. 


*  Vid.  Tremell.  et  Jun.  Bib,  Sac,  Numeror. 
Cap.  xi.  vers.  4.  et  5. 

xxxv.  Ilis  cognitis,  nobis  videtur,  eos  mor^ 
talium,  prae  caeteris,  cum  peregrinantur,  domui¬ 
tionis  desiderio  contristari,  quorum  patria  mon¬ 
tibus,  vallibus,  lacubus,  fluminibus,  rivulis, 
caeterisque  naturae  amoenitatibus  abundet  *  et 
aboriginibus  teneatur,  qui,  malis  moribus  pa¬ 
rum  imbuti,  simplicitatem,  caritatem,  pieta¬ 
tem,  caeterasque  nativas  virtutes  colunt :  at¬ 
que  desiderium,  quo,  dum  peregrinantur,  p>a~ 
triam  revisere  ardeant,  cieri  grata  harum  na¬ 
turae  amoenitatum,  civiumque  virtutum  me¬ 
moria  *,  quam  rerum  valetudinisve  imprb- 
speritas,  aut  morum  dissimilitudo,  aut  coeli 
gravitas,  aut  dura  belli  et  maris,  renovave¬ 
rint. 


PARS 

jg.snanofl*  Bii&m  unp  .n,n^{ 

PARS  QUARTA. 


glialis  futurus  sit  eventus . 


xxxvi.  Quum  patrice  desiderium  nullis  sit 

sanabile  herbis  aut  medicamentis,  medici  hu- 

■ 

jusmodi  auxiliis  ad  curandum  parum  possunt. 
Nihil  est,  quo  levetur  et  curetur,  nisi  domui¬ 
tio,  aut  firma  domum  revisendi  spes.  Si  res 

*  •  \ 

permittunt,  ut  infelix  in  patriam  redeat,  aut 
redeundi  spem  inchoet,  nunquam  de  sanitate 
desperandum  est.  Spes  enim  natale  solum  et 
amicos  revisendi,  et  iis  mentem  explendi  Na¬ 
turae  amoenitatibus,  quae  olim  tanta  eum  vo¬ 
luptate  afficiebant/  opem  adeo  mirificam  af¬ 
fert,  ut  brevi  serenetur  animus,  revalescant 
vires,  et  pristina  valetudo  redeat. 

D 

xxxvii.  Quod  si  res,  vel  officii  ratio,  non 
permittit,  ut  miser  domum  regrediatur,  aut 
revertendi  saltem  spem  capiat,  non  est  in 
medicina,  ut  eum  sanet.  Omnibus  medica¬ 
mentis  et  herbis  pariter  inefficacibus,  patriae 
memoria  et  desiderium  perpetuo  animum  oc¬ 
cupant  et  solicitant.  Corpus  vigilia,  anxie¬ 
tate,  et  ciborum  fastidio  attenuatur  ;  demum- 
que  miser,  animo  a  spe  prorsus  derelidto,  febre 
extabescit,  et,  nisi  ipse  mortem  sibi  consciscat, 
lenta  morte  consumitur. 

xxxviii.  Patriae  sane  desiderium,  quod 
expleri  non  potest,  non  solum  ipsum  insana¬ 
bilis  morbus  est  ;  sed,  ut  nautis  bene  notum 
est  et  militibus,  alios  etiam  morbos  graviores, 
saepe  lethales,  reddit.  Nautae  enim  et  milites 
stomacace  febribusve  affecti,  modo  patriam 
revisendi  spem  amittant,  cae teris  paribus, 
multo  in  majore  periculo  versantur,  quam  iis¬ 
dem  morbis  laborantes,  qui  gratam  spem  re¬ 
tinent  et  alunt.  Peregrinantium  enim  vero 
morbis  affedtorum  vitam  efficacius,  quam  me¬ 
dicina,  domum  revertendi  spes  fovet ;  semper- 

que  ait,  cras  melius  futurum.  Rarissime  au¬ 
tem  revalescunt,  quos  spes  patriam  antiquam 
videndi  omnino  deseruit.  Peregrinus,  haud 
secus  atque  amore  captus,  verissime  dicat : 

“  Soft  hope  is  the  relic  I  Lear , 

£(  And  my  solace  wb  er  e  ver  I  go” 

Srenston. 

PARS  QUINTA. 

£>ud  ratione  sanetur  patriez  desiderium . 

xxxix.  De  hac  rei  nostrae  parte,  multa  di¬ 
cere  non  possumus ;  quippe  cum  medicina 
parum  ad  aegrum  animum  sanandum  valeat. 
Peregrino  patrium  solum  desideranti,  uti 
nullae  Naturae  rerum  placent,  ita  nulla  profi¬ 
ciunt  medicamenta.  Extorri  Ovidio  omnia 
in  Ponto  fastidium  movebant. 

» 

6i  Non  hic  pampineis  amicitur  vitibus  ulmus  : 
u  Nulla  premunt  ramos  pondere  poma  suo. 

u  tristia  deformes  pariunt  absinthia  campi , 
il  ferraque  de  fruffiu,  qucim  sit  amara ,  docet.,f 

Ovid. 


/ 

xl.  Uti  nullis  delebantur  absentem  patriam 
desiderantes,  sic  omnia  caram  patriae  et  suo¬ 
rum  imaginem  in  memoriam  reducunt.  Hac 
memoria  dies  nobesque  animi  eorum  solici- 
tantur,  demumque  tabescunt  corpora. 

iC  - - - - —  Vexant  insomnia  ;  vixque 

u  Ossa  tegit  macies ,  nec  juvat  ora  cibus  ” 

Ovid. 

xli.  Ne  multis,  ut  animi  et  corporis  inva- 
letudinis,  quam  persequimur,  sola  causa  est 
absentis  p  at  rise  desiderium,  ita  domuitio  so¬ 
lum  remedium. 


% 


